ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการบรรจุการเลื่อน การย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง(ฉบับที่ ๒)พ.ศ.๒๕๔๖ โดยที่เป็นการสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครองว่าด้วยการบรรจุ การเลื่อน การย้ายข้าราชการฝ่ายศาลปกครองให้ดำรงตำแหน่งพนักงานคดีปกครองพ.ศ. ๒๕๔๔เพื่อให้การเลื่อนพนักงานคดีปกครองขึ้นแต่งตั้งให้ดำรงตำแหน่งในระดับที่สูงขึ้นมีความเหมาะสมยิ่งขึ้นอาศัยอำนาจตามความในมาตรา ๘๔ วรรคหนึ่ง (๒)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการบรรจุ การเลื่อน การย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง (ฉบับที่ ๒) พ.ศ. ๒๕๔๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๘ของระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อนการย้ายข้าราชการฝ่ายศาลปกครอง ให้ดำรงตำแหน่งพนักงานคดีปกครอง พ.ศ. ๒๕๔๔ และให้ใช้ความต่อไปนี้แทนการนับระยะเวลาการดำรงตำแหน่งพนักงานคดีปกครองของผู้ที่จะเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นตามข้อ๕ สำหรับผู้ที่บรรจุเข้ารับราชการเพื่อดำรงตำแหน่งพนักงานคดีปกครองตั้งแต่วันที่ระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อนการย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง พ.ศ. ๒๕๔๔มีผลใช้บังคับ แต่ยังไม่สามารถแต่งตั้งให้ดำรงตำแหน่งพนักงานคดีปกครองได้เนื่องจากยังไม่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองให้นำระยะเวลาที่ปฏิบัติงานในสำนักงานศาลปกครองตั้งแต่วันที่บรรจุเข้ารับราชการในสำนักงานศาลปกครองจนถึงวันที่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองมานับรวมเป็นระยะเวลาการดำรงตำแหน่งพนักงานคดีปกครองในการเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นได้การนับระยะเวลาการดำรงตำแหน่งพนักงานคดีปกครองของผู้ที่จะเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นตามข้อ๕สำหรับข้าราชการที่สำนักงานศาลปกครองรับโอนมาดำรงตำแหน่งพนักงานคดีปกครองระดับต่างๆตั้งแต่วันที่ระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อนการย้ายข้าราชการฝ่ายศาลปกครองให้ดำรงตำแหน่งพนักงานคดีปกครอง พ.ศ. ๒๕๔๔มีผลใช้บังคับ แต่ยังไม่สามารถแต่งตั้งให้ดำรงตำแหน่งพนักงานคดีปกครองได้เนื่องจากยังไม่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองให้นำระยะเวลาที่ปฏิบัติงานในสำนักงานศาลปกครองตั้งแต่วันที่มารายงานตัวปฏิบัติงานในสำนักงานศาลปกครองจนถึงวันที่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองมานับรวมเป็นระยะเวลาการดำรงตำแหน่งพนักงานคดีปกครองในการเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นได้การนับระยะเวลาการดำรงตำแหน่งพนักงานคดีปกครองของผู้ที่จะเลื่อนขึ้นแต่งตั้งให้ดำรงตำแหน่งพนักงานคดีปกครองในระดับที่สูงขึ้นตามข้อ๕สำหรับข้าราชการฝ่ายศาลปกครองที่ย้ายเปลี่ยนสายงานมาดำรงตำแหน่งพนักงานคดีปกครองระดับต่างๆไม่ว่าก่อนหรือหลังวันที่ระเบียบคณะกรรมการข้าราชการฝ่ายศาลปกครอง ว่าด้วยการบรรจุการเลื่อน การย้ายข้าราชการฝ่ายศาลปกครอง ให้ดำรงตำแหน่งพนักงานคดีปกครอง พ.ศ.๒๕๔๔ มีผลใช้บังคับให้นำระยะเวลาตั้งแต่วันที่ปฏิบัติงานในตำแหน่งด้านงานธุรการศาลหรือด้านอื่นที่กำหนดให้เป็นงานในตำแหน่งพนักงานคดีปกครองจนถึงวันที่ผ่านการอบรมตามหลักสูตรพนักงานคดีปกครองที่สำนักงานศาลปกครองกำหนดหรือหลักสูตรกฎหมายมหาชนที่สำนักงานศาลปกครองรับรองมานับรวมเป็นระยะเวลาในการดำรงตำแหน่งพนักงานคดีปกครองในการเลื่อนขึ้นแต่งตั้งให้ดำรงตำแหน่งพนักงานคดีปกครองในระดับสูงขึ้นได้ทั้งนี้ไม่ก่อนวันที่ได้รับการปรับปรุงการกำหนดตำแหน่งของข้าราชการฝ่ายศาลปกครองนั้นให้เป็นตำแหน่งพนักงานคดีปกครองประกาศณ วันที่ ๒๙ เมษายน พ.ศ. ๒๕๔๖อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครองมณฑาทิพย์/พิมพ์๒๖มิถุนายน ๒๕๔๖สุมลรัตน์/อรรถชัยแก้ไข๑กรกฎาคม ๒๕๔๖หทัยภัทร/แก้ไข๒๓/๓/๒๕๕๐[๑]ราชกิจจานุเบกษา เล่ม ๑๒๐/ตอนที่ ๓๙ ก/หน้า ๓/๘ พฤษภาคม ๒๕๔๖